# Sådan gør du

|  |
| --- |
| **Pressemeddelelse**  Vi har forsøgt at lave en skabelon, som du kan bruge i forbindelse med jeres arrangement under Danmark Padler.  Du skal selv udfylde de røde ord, og du er meget velkommen til at ændre i både teksten og citaterne. Disse er kun forslag. **Det er dog et krav, at I nævner, at det er Bevæg dig for livet – kano, kajak og SUP, der står bag eventen i samarbejde med klubberne.**  **Tag kontakt til lokalmediet** Lokale medier er gode til at skabe synlighed om initiativer og aktiviteter i lokalområdet. Jeres arrangement kan derfor sagtens være relevant.  Forberedelse:   * Tjek lokalmedierne – besøg hjemmesider og se, hvilke historier de typisk bringer. * Prioriter medierne og start med at kontakte den, du tror mest på. * Vær klar og tydelig omkring dit budskab, og hvorfor du arrangerer det her arrangement. * Hav fakta parat. * Forbered din pressemeddelelse. * Tjek under ’Kontakt’/’Om os’ på mediets hjemmeside, og find en relevant journalist/redaktør. * Har du, eller en du kender, en bekendt, der arbejder på mediet, så benyt den indgang.   Timing:   * Vær i god tid – tag kontakt 2-3 uger før du gerne vil have historien bragt * Hav din færdigskrevne pressemeddelelse klar * Ring til din udvalgte journalist/redaktør, og fortæl om dit arrangement * Tilbyd artiklen og vær klar til at sende den med det samme (måske vil mediet selv lave historien) * Følg op ugen efter, hvis de ikke har bragt historien, og spørg, om de fx mangler noget info fra dig * Du kan også vælge at sende artiklen til mediet først og ca. en halv time derefter ringe og spørge, om de har modtaget den og kunne være interesserede i at omtale arrangementet. De vil måske ikke kunne svare med det samme. Følg op ugen efter og spørg, om de mangler info fra dig. * Får du et afslag, så kontakt det næste medie på din liste.   Tips:   * Medsend illustrationer til mediet fx et relevant foto, som du har tilladelse til at bruge * I mailen kan du supplere med nyttige links til din forening, Danmark Padlers hjemmeside, dit arrangements Facebook-begivenhed osv. * Du kan også invitere mediet ud til jeres arrangement på dagen – som de har mulighed for at skrive om bagefter |